فالحصيلة اليومية لفيروس كورونا المستجد اللي علنات عليها وزارة الصحة اليوم الجمعة 28 ماي، ففهذ 24 ساعة الأخيرة تقاسو 336، وماتو 1، وفالمجموع 2880 اللي كيتعالجو، وكثر من 133 ألف خداو الجرعة اللولة من الفاكسان. التلقيح: اليوم تلقحو 133292، بالجرعة اللولة، ووصل عدد الملقحين بيها ل8434323، بينما 103080 اللي خداو الثانية، ووصلو فالمجموع ل5216171. الإصابات: تقاسو اليوم 336 واحد من أصل 10103 واحد دار التحليلة، أغلبيتهم فكازا سطات، بحيث تقاسو فيها بوحدها 196، ووصل عدد المصابين فالمجموع ل518458. ومؤشر الإصابة التراكمي وصل ل1425,2 لكل 100 ألف نسمة، بمعدل 0,9 لكل 100 ألف نسمة فهذ 24 ساعة. حالات الشفاء: تشافاو اليوم 235، ووصل الإجمالي ل506443، بنسبة تعافي ديال 97,7 فالمية. الوفيات: واليوم مات 1 فسلا، ووصل هكذا عدد الوفيات ل9135، بنسبة إماتة ديال 1,8 فالمية. الحالات النشيطة والحرجة: عدد الحالات النشيطة طلع ل2880 وعدد الحالات الحرجة طلع كذلك ل200 حالة، و30 تدهورات حالتهم غير اليوم، و6 تحت التنفس الاختراقي، أما نسبة ملء أسرة الإنعاش بلغات ل6,3 فالمية. 
حصيلة كورونا: كثر من 133 الف مغربي خدا الجرعة الأولى من الفاكسان اليوم وواحد مات